منذ تعيين العالم المغربي، منصف السلاوي، من قبل الرئيس الأميركي، دونالد ترامب، على رأس لجنة البيت الأبيض لتطوير لقاح ضد فيروس كورونا المستجد، ناضو شي وحدين فيهوم لفهامة بزاف كيقوليك أن منصف اسمح فبلادو وكاين اللّي قال أمازيغي وشي قال عربي وشي هدر على هجرة الأدمغة. “كود” هضرات مع شقيقة العالم المغربي منصف السلاوي، ورفضات تجاوب على هادشي اللّي كيتقال فحقو. هادية السلاوي قالت لـ”كود” أن خوها مغربي من القلب، مبرزة أن تعيينه على رأس مبادرة البيت الأبيض لتطوير لقاح ضد “كورونا” هو افتخار لجميع المغاربة ولعائته. وأضافت هادية السلاوي، وهي أستاذة جامعية، قائلة: “كل واحد يلغي بلغاه، والمهم والمراد من تعيين أخي باش يطور لقاح ضد الفيروس هو يخدم ماشي حاجة أخرى، مشيرة إلى أن خوها خدام ومعندوش الوقت، ولا تتواصل عائلته معه بشكل نهائي من قوة مشغول بزاف، وهو براسو كيطلب منهوم ميتواصلوش معاه فهاد الوقت. وبخصوص واش يقدر يعاون بلادو للاستفادة من تجربته فهاد المجال، أضافت هادية في تصريح لـ”كود”: “منصف كان ديما كيعاون بلادو، ودار محاضرات وهضر بزاف فالمغرب، لكن باش نقولو دبا أنه غادي يعاون المغرب في العثور على اللقاح ضد “كورونا” راه صعيب شويا، والمسألة سياسية في الوقت الراهن، وأنا معارفة والو، ومنقدروش نعرفو حتى شي حاجة فهاد الساعة”. 
خاص. خت منصف السلاوي اللّي عينو ترامب على رأس لجنة لتطوير لقاح كورونا لـ”كود”: خويا مغربي من القلب وما وصل إليه افتخار للمغاربة وراه عاون بلادو